Den Nord-Cimbriske Tilskuer, 1828-02-08
Udenlandsk. De græsketyrkiske Anliggender. Porten vedbliver at ruste sig, som om Kampen var uundgaaelig. Et Firman byder alle Musselmænd fra 19 til 60 Aar at væbne sig. Tahir Pascha, er afseilet med 20,000 Mk. til Dardanellernes Forsvar og Seraskjeren af Silistria udnævnt til befalshaver for Donau-Armeen, som allerede skal være 80,000 Md. stærk. Sultanen vil inden kort Tid afgaae til Adrianopel og man frygter da for at de tilbageblevne Embedsmænd ikke ville være istand til at vedligeholde Roligheden i Constantinopel, derfra er bortsendt flere, fordet meste russiske og engelske Undersaattere hvis Næringsvei synes tvivlsom, alle disse Jndividuer, 250 i Tallet, ere sendte til Archipilaget. Alle russiske og engelske Skibe, som have Kornladning inde, og ikke siden Navarinoslaget have tordet forlade Havnen, ere nødt til at sælge denne for hvad de kunne faae, da Porten ingen Firmans udstæder for ladte Skibe. Porten har ladet en Opfordring udgaae til et nomadisk Hyrdefolk, de asiatiske Kurder, og forlangt af dem en Contingent af 100,000 Mand Cavallerie. Fra Alexandrien skrives under 6te Decbr. f. A., at en Tatar skal have bragt Paschaen Depescher af vigtig Jndhold, og det hedder: at Storherren der skal have opfordret Paschaen til at stille 100000 Md. i Marken til Portens Disposition, og selv at tage Commandoen over dem; der siges ogsaa at Porten vil ophøie ham til Pascha af Syrien, og det skal allerede være ham fra Constantinopel betydet, at et Brud med de allierede Magter er uundgaaeligt. Paschaen vil foretage en Jnspectionsreise gjennem sit Rige, og tager først Touren til Cairo for at besee de derværende Tropper. Slottet paa Chio har endelig maattet overgive sig til Oberst Fab vier ved Capitulation, saa at Grækerne nu ere Herrer over en Øe paa 24 Qvadratmile med 130,000 Mennesker; de 2000 Mand tyrkiske Tropper der forsamledes i Tschesme for at undsætte Slottet, komme altsaa forsildigt. General Church har med 3000 Mand gjort et Jndfald i Epirus og gaaer løs paa Parga, hans Adjutant Fallon har forladt ham, og er reist tilbage til Engeland. Denne Officeer fortalte paa Milo, at man selv i Regjeringens Tjeneste, ikke kan reise i Morea, uden at være i Fare for at plyndres af Røverbander, han siger: Grækerland er deelt i 4 forskjellige Partier: Church, Fabrier, Cochrane og Regjeringen, som alle handle paa forskjellig Maade og sigte til et forskjelligt Maal, men han troer naar Fabrier bemægtiger sig Chios, at hans Jndflydelse vil bringe de Andres til at synke. Der skrives ogsaa fra Ægina, at Regjeringen der, har ingen større Jndflydelse en enhver Anden. Regjeringen og Lord Cochranes befalinger ere hinanden aldeles modstridende, Hoved medlemmerne skulle endog havt til Hensigt at berøve Lorden hans Titler og Fuldmagt, og at indskrænke Capo d'Jstrias Magt fordi han tøver saalænge med at komme. For øvrigt er Moreas Befolkning nær ved at omkomme af Hunger, overalt er Landet ødelagt, ingen tænker paa Agerdyrkningen, overalt vrimler der af Røvere. Bekjendtgjørelsen om Bloqveringen af Moreas Havne ved Admiral Codrington, gjør Grækerlands jammerfulde Stilling endnu værre. Det kommer an paa, om ogsaa Capord Jstria vil kunne virke paa en Nation der mangler Aandscultur, og hvor Alt gaaer ud paa Jntrigue, det græske Folk er som Flyvesand, der intet fast Hvilepunct har; Præsidenten vil ikke kunne handle uden fremmed Bistand, og hvilken Regjering skulle vel være saa frie for Ærgjerrighed, at den ligesom skulle spille en anden Bolivars Rolle, og med hele Europas Samtykke begynde med Dictaturen og ende med Friheden?